Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 27 พ.ค.65
Daily Focus - บล.ฟินันเซีย ไซรัส ประจำวันที่ 27 พ.ค.65
27 พ.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ประเมินแนวโน้มตลาดวันนี้ (27 พฤษภาคม 2565) คาดดัชนีตลาดหุ้นไทยวันนี้จะปรับตัวขึ้นทดสอบแนวต้านหลัก 1,640-1,645 จุด จากบรรยากาศการลงทุนที่ผ่อนคลายหลังตลาดหุ้นสหรัฐฯ ฟื้นตัวได้ค่อนข้างแรงรับผลประกอบการกลุ่มค้าปลีกที่แข็งแกร่ง
อย่างไรก็ตามมองโอกาสที่ทะลุผ่านยังมีไม่มาก นักลงทุนรอจับตาดูตัวเลขเศรษฐกิจสำคัญคือเงินเฟ้อพื้นฐาน PCE เดือน เม.ย. ของสหรัฐฯคืนนี้ (ตลาดคาด +0.3% จากเดือนก่อน, +4.9% จากปีก่อน) ซึ่งหากออกมาสูงกว่าคาดจะกดดันดัชนีอีกครั้ง กลุ่มพลังงานคาดนำตลาดวันนี้หลังราคาน้ำมันดิบปรับตัวขึ้นต่อเนื่องจาก Supply ที่ตึงตัว
ขณะที่ปัจจัยในประเทศโดยรวมยังไม่มีประเด็นบวกใหม่ โฟกัสยังคงอยู่ที่การเปิดเมืองและเปิดประเทศเต็มรูปแบบในครึ่งปีหลัง หนุนกระแสเงินทุนยังค่อนไปในทิศทางไหลเข้าระยะกลาง-ยาว
ด้านกลยุทธ์ยังเน้นลงทุนในหุ้นเปิดเมืองและ Value Play ที่มี PER/PBV ไม่สูงเที่ยบกับช่วงปี 2562 ที่ยังไม่มี COVID-19 และมีแนวโน้มกำไรไตรมาส 2/2565 แข็งแกร่งต่อเนื่อง คาดว่าจะสามารถปรับตัวได้แข็งแกร่งกว่าตลาดโดยรวมท่ามกลางนโยบายการเงินที่ตึงตัว
สำหรับหุ้นเด่นวันนี้ : SC แนะนำ “ซื้อ” ราคาเป้าหมาย 4.60 บาท ยืนยันภาพกำไรไตรมาส 1/2565 ผ่านจุดต่ำสุดของปีไปแล้ว และจะเติบโตทั้งจากไตรมาสก่อน และจากปีก่อนในไตรมาส 2/2565 และโดยเฉพาะครึ่งหลังของปี 2565 จากทั้งการเปิดตัวโครงการใหม่และแผนการโอนที่เร่งตัว
ทั้งนี้ คาดกำไรปี 2565 โต 17% จากปีก่อน ทำนิวไฮอย่างต่อเนื่อง ราคาหุ้นปรับลงแรงต่อเนื่องหลัง XD ทำให้ PER ปัจจุบันต่ำเพียง 6 เท่าและให้ Dividend Yield เกือบ 7% ต่อปี แนวรับ 3.34-3.30 บาท แนวต้าน 3.50-3.60 บาท